Κλείνουν όλα τα σχολεία σε όλη την Ελλάδα όπως ανακοίνωσε ο Βασίλης Κικίλιας πριν λίγο. Κλείνουν όλα τα σχολεία για 14 μέρες από σήμερα σύμφωνα με έκτακτη απόφαση του υπουργείου Υγείας για τον κορονοϊό.

Κλείνουν όλα τα σχολεία για 14 μέρες από σήμερα σύμφωνα με έκτακτη απόφαση του υπουργείου Υγείας για τον κορονοϊό.

Όπως ανακοινώθηκε από το υπουργείο κλείνουν όλα τα σχολεία στη χώρα, οι βρεφονηπιακοί σταθμοί και τα ΑΕΙ.

Ο υπουργός είπε ότι θα υπάρξει ειδική μέριμνα για τους γονείς.

Την αναστολή της λειτουργίας όλων των εκπαιδευτικών ιδρυμάτων της χώρας, όλων των βαθμίδων, για 14 ημέρες ανακοίνωσε το απόγευμα της Τρίτης ο υπουργός Υγείας, Βασίλης Κικίλιας, ως προληπτικό μέτρο κατά της εξάπλωσης του κορονοϊού.

Ο κ. Κικίλιας ανακοίνωσε το κλείσιμο βρεφονηπιακών σταθμών, σχολείων, ΙΕΚ και Πανεπιστημίων, δημόσιων και ιδιωτικών.

Έκανε λόγο για προληπτικό μέτρο που έχει ως στόχο τη μείωση της διασποράς του κορονοϊού και παράλληλα, τόνισε πως θα υπάρξει ειδική μέριμνα τόσο για τους εργαζόμενους γονείς, όσο και τις επιχειρήσεις που πλήττονται.

Τέλος, ο κ. Κικίλιας ζήτησε να επιδείξουν όλοι υπευθυνότητα.

Σήμερα, Τρίτη, ανακοινώθηκαν ακόμη πέντε κρούσματα του ιού στην Ελλάδα, αυξάνοντας τον συνολικό αριθμό τους σε 89.

Οι τέσσερις είναι στενές επαφές των ήδη επιβεβαιωμένων κρουσμάτων και ο ένας είναι εισαγόμενο περιστατικό από Λονδίνο.

Επιδεινώθηκε η κατάσταση της υγείας του 66χρονου από την Ηλεία

Επιπλέον, έγινε γνωστό ότι επιδεινώθηκε η κατάσταση της υγείας του 66χρονου από την Ηλεία, ο οποίος νοσεί από κορωνοϊό και νοσηλεύεται εδώ και αρκετές ημέρες στη Μονάδα Εντατικής Θεραπείας του ΠΓΝ Πατρών.

ΝΩΡΊΤΕΡΑ νέο κρούσμα με κορονοϊό ανακοινώθηκε. Πρόκειται για εκπαιδευτικό που εργάζεται σε σχολεία του Δήμου Βάρης Βούλας Βουλιαγμένης, όπως ενημέρωσε η Δημοτική Αρχή καθώς και το τηλεφωνικό κέντρο του ΕΟΔΥ, σε εξέταση που έκανε με δική της πρωτοβουλία, παρά το γεγονός ότι δεν έχει εμφανίσει κανένα σύμπτωμα, σε ιδιωτικό θεραπευτήριο μετά από ταξίδι της στο εξωτερικό.

Σύμφωνα με τη σχετική ανακοίνωση, «η εκπαιδευτικός, μετά την επιστροφή της στην Ελλάδα στις 24 Φεβρουαρίου, ενημέρωσε τη διεύθυνση του σχολείου που διδάσκει για το ταξίδι της και στη συνέχεια ενημερώθηκε η Διεύθυνση Πρωτοβάθμιας Εκπαίδευσης Ανατολικής Αττικής και ο ΕΟΔΥ. Η απάντηση που έλαβε από τους αρμόδιους φορείς, σύμφωνα με το πρωτόκολλο του ΕΟΔΥ πού ίσχυε τότε, ήταν πως αφού είναι ασυμπτωματική να προσέλθει κανονικά στην υπηρεσία της. Σημειώνουμε πως το συγκεκριμένο πρωτόκολλο τροποποιήθηκε στις 6 Μαρτίου».